***István, a király* Székelyföldi Nagyprodukció**

**Újabb szereplők mutatkoztak be**

Javában zajlanak az *István, a király* Székelyföldi Nagyprodukció egyéni próbái, a szereplők ének- és mozgáspróbákon hangolódnak szerepeikre és sajátítják el a rockopera jeleneteit, hogy augusztus 20-án a lehető legtökéletesebben adhassák át azokat a nagyközönségnek. A szervezők, egy hónappal az első sajtóbemutató után, újabb szereplőket mutattak be, akik nagy izgalommal várják, hogy katakterük bőrébe bújhassanak.

Intenzív, egyéni próbafolyamatok zajlanak az *István, a király* Székelyföldi Nagyprodukció háza táján, amelyeknek célja a szereplők felkészítése, a szerepek elmélyítése és a közös munka folyamatának megélése. Orza Călin rendező jelenlétében a szereplőknek lehetősége nyílt duettben, zenekari kíséretettel elpróbálni jeleneteiket, valamint Cserkész Emese és Szilágyi Herbert Zsolt énekkorrepetítorok, illetve Bordás Attila és Tőkes Csaba Zsolt koreográfusok vezetésével készültek szerepük megformálására. Míg minden szereplő otthon és egyénileg is próbál az alkotóstábbal, addig a havi színésztréning azért nagyon fontos, mert itt ültethetik gyakorlatba az addig próbált dalokat, jeleneteket.

**A próbák megkoronázásaként, zenekari kíséret mellett, a szervezők újabb szereplőket mutattak be a sepsiszentgyörgyi Kónya Ádám Művelődési Ház előadótermében:**

Szabó Enikő, színművész; a Csíki Játékszín tagja / szerep: Sarolt

Gergely Elek, énekes; a Kolozsvári Magyar Opera tagja, a Tokos zenekar harmonikása / szerep: Vecellin

Kis-Lukács Bernadett; énekes előadóművész, a Kolozsvári Magyar Opera tagja / szerep: Gizella

Rétyi Zsombor, énekes, táncoskomikus; a Kolozsvári Magyar Opera tagja / szerep: Laborc

Ritziu Ilka Krisztina, színész, énekes, táncos; a Bekecs Néptáncszínház tagja / szerep: Réka

Páldeák Katinka, könnyűzene énekes; a Back in Time zenekar tagja / szerep: Koppány feleség

Fazakas Nóra, balett tanár; Vámszer Géza Művészeti Népiskola tanára / szerep: Koppány feleség

Szélyes Boróka, tanuló; a Márton Áron Főgimnázium végzős diákja / szerep: Koppány feleség

Stekbauer-Hanzi Réka, bábszínész hallgató; a Marosvásárhelyi Művészeti Egyetem végzőse / szerep: Koppány feleség

Tókos Csongor Attila, a Tokos zenekar prímása; a Kallós Zoltán Népzene Iskola hegedűtanára / szerep: Regös

Szép Gyula Bálint, a Kolozsvári Magyar Opera hegedűművésze; a Tokos zenekar alapító tagja / szerep: Regös

**A előadás a Zikkurat Színpadi Ügynökség és a Melody Kft. engedélyével jön létre. Az előadás szervezője: Sepsiszentgyörgy Önkormányzata és a Kónya Ádám Művelődési Ház.**